Quick Style

Quick Style, tidligere kjent som Quick, er en hiphop-dansegruppe. Gruppen ble etablert i 2006 og består av tre dansere. Gruppen vant andre sesong av TV 2-programmet Norske Talenter i 2009.

 Bakgrunn 
Gruppen ble startet av tvillingene Suleman og Bilal Malik sammen med barndomsvennen Nasir Sirikhan i 2006. I senere tid har gruppen utvidet seg med flere dansere, deriblant Kim Daniel Eriksen, som var med i Norske Talenter 2009. 

Både tvillingene og Sirikhan startet dansekarrierene sine på ungdomshuset X-Ray på Holmlia i Oslo. Der var de med i dansegruppa Dancing Youth (Da-Yo) til de bestemte seg for å etablere sin egen dansegruppe. Da-Yo blir regnet som en av Norges første hiphop-dansegrupper, og har en egen showgruppe som heter Cre-8. Cre-8 var også med i Norske Talenter, men måtte se seg slått av sine tidligere elever fra Quick.

Sommeren 2008 vant to av gruppens medlemmer, tvillingene Suleman og Bilal Malik verdensmesterskapet i hiphop-duo i Tyskland. Samme sommer vant dansegruppen Quick norgesmesterskapet i hiphop-show.

I 2012 endret de navn fra Quick til Quick Style. De har senere blant annet jobbet som dansere for Karpe. De medvirket på Karpe-låten «Piya Piya Calling», og vant for den P3 Gull 2024 i klassen årets låt med blant andre Karpe.

 Norske Talenter 
 Sending Spesielt tema/kostyme Stemmer Resultat Audition i Oslo (episode 3) Kinahatter og sort drakt Videre fra alle dommerne Videre (dommernes valg) Semifinale 3 (episode 9) Hvite drakter med snø-effekter I dommernes valg mellom 2.- og 3.-plassen, stemte Mia Gundersen og Thomas Giertsen på Quick, mens Jan Fredrik Karlsen stemte på årets 2.-plass, sangeren Lydia Hoen Tjore Videre (publikums og dommernes valg) Finale (episode 11) Skjorter, vest og sorte bukser (ingen stemmer fra dommere) Vinnere (publikums valg) (dommerne sa at Quick var de beste før de ble kåret som vinnere)

 Gruppens medlemmer 
 Suleman Malik 
 Bilal Malik 
 Nasir Sirikhan
Manager: Ibrar Malik

 Referanser 

 Eksterne lenker 


Kategori:Norske breakdance-grupper
Kategori:Deltakere i Norske Talenter
Kategori:Etableringer i 2007